Այսինքն՝ սեւով սպիտակի վրա գրված է, որ անկախ նրանից՝ քաղաքացին խնդիրներ հարուցում է, թե՝ ոչ, նա պետք է ստանա համարժեք գումար, իսկ խրախուսման գումարը այն լրացուցիչ փողն է, որը քաղաքացուն պետք է ստիպի մտածել` խնդիրներ հարուցի՞, թե՞ սուսուփուս վեր կենա գնա: Արդյո՞ք պրն Դավթյանը նորմալ եւ տրամաբանական է համարում, որ խրախուսումը հաշվի առնելու դեպքում միայն ստացվում է «համարժեք» փոխհատուցում: «Նորմալ է այն գումարը, որ նա ստանում է առձեռն: Եթե մարդ ընդհանուր գումարը ստանում է իր գույքին համարժեք, դա նորմալ է: Ես այդպես եմ համարում տրամաբանորեն եւ ընդհանրապես»,-մեր հարցին ի պատասխան հայտարարեց նա: